
Προς: τα μέλη του Συλλόγου, ΔΟΕ, Συλλόγους Εκπ/κών  Π.Ε.,  στην Διεύθυνση Α’ Αθήνας, συντονιστές σχολικής και προσχολικής αγωγής της περιοχής μας

Θέμα: Σχετικά με την απόδοση από το απεργιακό ταμείο του ποσού της στάσης εργασίας για τις εξετάσεις PISA (20 Μαΐου) 
Με βάση την απόφαση του σωματείου για ενεργοποίηση του απεργιακού ταμείου για να καλυφθούν όλες οι συναδέλφισσες και οι συνάδελφοι που συμμετείχαν στη στάση εργασίας με στόχο την ακύρωση των εξετάσεων τύπου PISA στις 20/5, ενημερώνουμε για τα παρακάτω:
1. Η παρακράτηση της στάσης εργασίας στις 20 Μάη κρατήθηκε από τη μισθοδοσία του Ιουλίου

2. Καλούμε όσες/όσους συναδέλφισσες/ους απέργησαν και επιθυμούν να πάρουν τα χρήματα από το απεργιακό ταμείο, να στείλουν μέιλ ως την Τετάρτη 15/7 στο μέιλ του σωματείου sylaristo@gmail.com γράφοντας στον τίτλο ΑΠΟΔΟΣΗ ΑΠΕΡΓΙΑΚΟΥ ΤΑΜΕΙΟΥ και να γράψουν στο σώμα του μέιλ Ονοματεπώνυμο, σχολείο και Αριθμό μητρώου.

3. Στη συνέχεια τα ονόματα θα σταλούν στο τμήμα μισθοδοσίας για να μας ενημερώσουν για το ποσό που παρακρατήθηκε από κάθε συναδέλφισσα/ο. Η διαδικασία αυτή κρίνεται αναγκαία ώστε να μην υπάρξει μπέρδεμα μια και υπήρξαν κι άλλες στάσεις εργασίας και η πανδημοσιοϋπαλληλική απεργία οι οποίες δεν αποδίδονται από το απεργιακό ταμείο
4. Η απόδοση του ποσού αυτού θα γίνει τις πρώτες ημέρες του Σεπτεμβρίου σε ώρα και τόπο που θα ανακοινωθούν τότε.
Η πρόεδρος                                      Ο γραμματέας

                                      Ρέππα Ντίνα                                   Μαρούτας Γιάννης

